# ประวัติส่วนตัว

* ชื่อ : พรเทพ อาชัศศะชาติ
* ชื่อเล่น ลูกชิ้น

# การศึกษา

* จบการศึกษาชั้นมัธยมปลายจาก โรงเรียนเตรียมอุดมศึกษา สาย วิทย์-คณิต-คอมพิวเตอร์ เกรด 3.00
* ปัจจุบันกำลังศึกษาอยู่ที่คณะวิศวกรรมศาสตร์ ภาควิชาวิศวกรรมคอมพิวเตอร์ จุฬาลงกรณ์มหาวิทยาลัย ชั้นปีที่ 3 เกรดเฉลี่ย 2.41

# จุดประสงค์ในการสอน

ยุคนี้ผมมองเห็นปัญหาในการเรียนของนักเรียนในมุมที่แตกต่างจากคนอื่น ๆ

เด็ก ๆ รู้สึกว่ามีปัญหาในการเรียน แต่ไม่สามารถตั้งคำถามให้กับตัวเองได้อย่างถูกต้อง เช่น น้อง ๆ เข้าใจว่าตัวเองเป็นคนหัวไม่ดี อ่านหนังสือไม่รู้เรื่อง แต่แท้จริงแล้วพวกเขายังไม่เคยจัดการกับสภาพแวดล้อมที่ไม่เอื้ออำนวยแก่การทบทวนตำราให้ตนเองด้วยซ้ำ เป็นเหตุทำให้ไม่มีสมาธิ หรือเด็กบางคนเข้าใจว่าตนเองทำไม่เต็มที่กับการอ่านหนังสือ แต่จริง ๆ แล้วพวกเขาไม่เคยเต็มที่กับการวางแผน ทำให้หลงทางอยู่นานจนไม่สามารถทำเป้าหมายในการสอบเข้าต่าง ๆ ได้สำเร็จ

ก่อนหน้านี้ผมได้มีโอกาสเขียนบทความเกี่ยวกับทัศนคติในการเรียน และการมองปัญหาการเรียนผ่านมุมมองต่าง ๆ จากประสบการณ์ของตัวผมเอง เนื่องจากผมเคยเป็นคนเรียนปานกลางมาก่อน (ตอน ม.ต้น ผมจบมาด้วยเกรดเพียง 2.8) แต่ตัดสินใจสอบเข้าโรงเรียนเตรียมอุดมศึกษาเป็นครั้งที่สอง โดยยอมซ้ำชั้น เพื่อปฏิวัติตนเองใหม่ ดังนั้น ผมจึงเป็นผู้ที่เข้าใจหัวอกของนักเรียนที่มีปัญหาในการเรียนมากที่สุด และพร้อมจะมอบทางแก้ไขให้มากที่สุดด้วย

ปัจจุบัน ผมกำลังรับงานเขียนใหม่ที่เว็บไซต์ Dek-D.com แต่ปัญหาของผมคือ ผมจบจากการศึกษาชั้นมัธยมมานานเกินไปแล้ว ทำให้บางครั้งความเข้าใจในปัญหาของเด็กนั้นลดลง ผมจึงตัดสินใจเลือกรับงานสอนนักเรียน เพื่อให้มีโอกาสได้มอบความรู้แก่เด็ก ๆ และชี้นำวิธีแก้ปัญหาต่าง ๆ ให้กับตัวเด็ก ๆ เอง พร้อมกับรับทราบถึงปัญหาของน้อง ๆ ควบคู่กัน

ผมต้องยอมรับอย่างตรงไปตรงมา ว่าไม่เคยมีประสบการณ์สอนนักเรียนมาก่อน แต่เคยสอนเพื่อน ๆ ในระดับชั้นเดียวกันมาแล้วในหลาย ๆ โอกาส และเคยให้การอบรมแก่น้อง ๆ นักเรียนในแง่ทัศนคติ และแนวคิด แต่ ณ เวลานี้ ผมเชื่อว่า การได้สัมผัสกับปัญหา และให้การชี้นำแก่น้อง ๆ อย่างใกล้ชิดคือตัวเลือกที่ดีที่สุดสำหรับผม

แนวคิดในการสอนของผมคือ ผมจะให้การฝึกฝนอย่างจดจ่อแก่น้อง ๆ โดยเริ่มต้นที่การปูเนื้อหาให้ครบถ้วนในแต่ละหัวข้อ แล้วสัมผัสโจทย์จริง ในช่วงต้น ผมจะทำความเข้าใจกับลำดับการคิดของน้อง ๆ ซึ่งเป็นส่วนสำคัญที่สุดในการทำโจทย์คำถามจริงในทุก ๆ วิชา และคอยให้การแก้ไขอย่างถูกต้อง โดยไม่ปิดกั้นแนวทางการแก้ปัญหาแบบอื่น ๆ หลังจากนั้นเมื่อแน่ใจว่าน้อง ๆ มีความเข้าใจแล้ว จึงจะปล่อยให้น้อง ๆ ลงมือทำโจทย์ให้มากขึ้นเพื่อสะสมจำนวนข้อสอบที่เคยทำไว้

หากท่านผู้ปกครองหรือน้อง ๆ นักเรียนต้องการเห็นภาพแนวคิดของผมมากกว่านี้ สามารถเข้าดูบทความเก่า ๆ ของผมได้ที่ <http://moomtutor.com/blog> (ปัจจุบัน ผมไม่ได้เขียนงานให้กับที่นี่แล้ว และมีอาจหลายบทความที่ถูกตัดชื่อผู้เขียนออกตามข้อตกลง)

ท้ายที่สุดผมขอสรุปสั้น ๆ ว่า ท่านผู้ปกครองควรเลือกผมเป็นติวเตอร์ เมื่อท่านคิดว่าบุตรหลานมีความเข้าใจในเนื้อหาวิชาไม่ค่อยแน่ชัด และต้องการให้น้อง ๆ มีความเข้าใจในการเรียนจริง ๆ ส่วนน้อง ๆ ที่เข้าใจเนื้อหาได้เร็ว และมีต้องการความสามารถสำหรับแข่งขันระดับประเทศ การเลือกผมอาจไม่ใช่ตัวเลือกที่ดีที่สุด ขอให้ท่านให้การปฏิเสธผมได้โดยไม่ต้องลังเลแต่อย่างใด

หวังว่าจะได้มีโอกาสเปลี่ยนทิศทางการศึกษาของน้อง ๆ ไปในทางที่ดีขึ้น ไม่ว่าทางใดทางหนึ่งครับ

# ประวัติการทำงาน

* ฝึกงานที่สถานีโทรทัศน์ RS Sun Channel เมื่อปี 2014 เป็นเวลา 5 เดือน
* นักแปลข่าวที่เพจเฟซบุ๊ก เสพติดบอลสเปน ตั้งแต่ปี 2013 จนปัจจุบัน
* นักเขียนบทความที่ MoomTutor ตั้งแต่ต้นปี 2015 สิริรวมมากกว่า 20 บทความ มีผู้เข้าอ่านมากกว่า 5 แสนครั้ง
* ผู้บรรยายกีฬา และนักจัดรายการที่วิทยุ FM97 ฟุตบอลสเตชัน ตั้งแต่กลางปี 2015 จนถึงปัจจุบัน